ผมเจียน เบร์เกนสเตียน แต่คนรู้จักผมว่า "เจ๊บ" มากกว่า
ผมเป็นหัวหน้าทีมนักพัฒนา Minecraft ที่ mojang.com ครับ
ผมว่าผมเริ่มตอนอายุ 11 หรือ 12 ที่เริ่มเขียนโปรแกรมก็เพราะ
ผมอยากทำเกมครับ
พ่อเพื่อนคนนึงบอกว่า ถ้าอยากทำเกม
ก็ต้องเขียนโปรแกรมให้เป็น นั่นคือจุดเริ่มต้นครับ
ผมชอบการออกแบบและสถาปัตยกรรมครับ
ผมชอบ Minecraft มากก็ตรงนี้
ใน 1 ชั่วโมงนี้ คุณจะได้รู้จัก พื้นฐานวิทยาการคอมพิวเตอร์
ด้วยการใส่โปรแกรมให้อเล็กซ์หรือสตีฟ เคลื่อนย้ายในโลกจำลองของ Minecraft
การเขียนโปรแกรมแบบดั้งเดิม จะเขียนผ่านตัวอักษร
แต่วันนี้จะได้ใช้ Blockly ซึ่งเป็นระบบที่ใช้บล็อก
ให้คุณลากและวางเพื่อเขียนโปรแกรม
ที่จริงแล้ว มันคือการเขียน โค้ด JavaScript
สิ่งที่คุณจะได้เรียนคือ สิ่งที่โปรแกรมเมอร์ใช้กันทุกวัน
และเรื่องพื้นฐานของวิทยาการคอมพิวเตอร์
ที่ Mojang เราก็ใช้แนวคิดนั้น เพื่อให้ Minecraft ทำงานได้
ก่อนเริ่ม เลือกตัวละครก่อน ผมจะเลือกอเล็กซ์
มาสร้างโค้ด เขียนโปรแกรม ให้เธอเดินไปมาบนจอดีกว่า
หน้าจอคุณแบ่งเป็นสามส่วนหลัก
ทางซ้ายเป็นพื้นที่เล่น Minecraft ที่โปรแกรมคุณจะรัน
โจทย์ของแต่ละด่านจะเขียนบอกที่ด้านล่าง
ตรงกลางเป็นกล่องเครื่องมือ
แต่ละบล็อกคือคำสั่ง ที่คอยบอกการเคลื่อนไหวของอเล็กซ์
พื้นที่สีขาวทางขวาคือพื้นที่ทำงาน
เป็นพื้นที่ที่เราใช้สร้างโปรแกรม
ถ้าเราลากบล็อกเดินหน้าไปยังพื้นที่ทำงาน และกดรัน จะเกิดอะไรขึ้น
อเล็กซ์ก็จะเดินหน้าหนึ่งช่องครับ
แล้วถ้าอยากให้ทำอะไรสักอย่าง หลังจากเดินหน้าหนึ่งช่องล่ะ
เราก็เพิ่มบล็อกในโปรแกรมได้
ผมจะเลือกบล็อกเลี้ยวขวา ลากไปวางใต้บล็อกเดินหน้า
จนเห็นเส้นสีส้มแบบนี้
แล้วก็วาง บล็อกทั้งสองก็จะติดกัน
เมื่อกดรันอีกครั้ง อเล็กซ์ก็จะทำตามคำสั่ง
ที่ตั้งเรียงในพื้นที่ทำงานเรา จากบนลงล่าง
ถ้าอยากลบบล็อก ก็แค่ลากออกจากตรงนั้น กลับคืนกล่องเครื่องมือ
ถ้าจะยกเลิกการเปลี่ยนแปลง และเริ่มด่านเดิมใหม่
คลิกปุ่ม เริ่มใหม่ มุมขวาบนของพื้นที่ทำงาน
และเคยเห็นสามเหลี่ยมเล็ก ๆ ในบล็อกหมุนไหมครับ
ถ้าเห็นสามเหลี่ยมแบบนี้แปลว่า คุณมีตัวเลือกให้เลือก
มาเขียนโค้ดกัน!